কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কেনিয়া-শ্রীলঙ্কা সম্পর্ক
বর্তমানে কেনিয়াতে শ্রীলঙ্কার ১০ টি ব্যবসা প্রতিষ্ঠান, ব্যবসা কার্যক্রম পরিচালনা করছে। এসকল কোম্পানির সবগুলোই কেনিয়ার রপ্তানি প্রক্রিয়াজাতকরণ অঞ্চলে (ইপিজেড) তাঁদের ব্যবসায় কার্যক্রম চালু করেছে। এর পাশাপাশি, কেনিয়াতে শ্রীলঙ্কার কয়েকটি তথ্য প্রযুক্তি বিষয়ক প্রতিষ্ঠান তাঁদের কার্যক্রম চালাচ্ছে।